cyanic-selkie/wikianc huggingface dataset:
International Practical Shooting Confederation
Håndvåpen
Standard-divisjonen ble formelt vedtatt på General Assembly etter EM i Barcelona i 1992, og ble en offisiell divisjon fra januar 1993. En av de opprinnelige intensjonene med standard-divisjonen var å lage en egen divisjon for «fabrikkvåpen» siden det opp til da hadde vært få restriksjoner på utstyr, og sporten hadde begynt å bli dominert av dyre og spesialbygde race-pistoler med kompensatorer og rødpunktsikter. Imidlertid har også standard-divisjonen senere blitt kritisert for å ha blitt en «race-divisjon» dominert av dyrt og spesialbygd utstyr. Major kaliberet .40 S&W dominerer grunnet scoring-fordelen, men er dyrere enn vanlig 9x19 minor ammunisjon (priser varierer, men vanligvis 50-60% dyrere). Rent praktisk kan .40 S&W også være vanskelig å få tak i ved reise på internasjonale stevner, mens 9x19 mm er veldig utbredt og relativt rimelig over stort sett hele verden. Dette banet veien for production-divisjonen som ble introdusert i 2000 med kun minor scoring, få tillatte modifikasjoner og en felles magasinbegrensning på 15 skudd.
Production-divisjonen er per 2016 den mest populære pistol-divisjonen. Divisjonen er begrenset til tjenestepistoler og typiske «hyllevare-pistoler» som eksplisitt må stå på listen over godkjente våpen (IPSC Production Division List). Svært få modifikasjoner er tillatt. Våpenet må ha et double-action eller striker-avtrekk, og første avtrekk må være et double-action avtrekk på minst 2,27 kg (5 pund). Maksimal løpslengde er 127 mm (5 tommer). Production er den eneste divisjonen som kun har minor scoring, som betyr at alle kan være konkurransedyktige med relativt rimelig og lett tilgjengelig 9x19 mm fabrikkammunisjon, og slipper å tenke på hjemmelading for å oppnå major scoring. Sammen med (generelt) rimelige våpen gjør dette production til en populær divisjon. Forskjellige modeller har varierende magasinkapasitet, men dette blir jevnet ut ved at alle deltakerne begrenses til å lade magasinene med maksimalt 15 skudd (15 i hvert magasin pluss ett i kammeret).
Production-divisjonen ble introdusert på General Assembly etter World Shoot i Cebu, Filippinene i 1999, og ble en offisiell divisjon fra januar 2000.
Production Optics er en prøvedivisjon som skal evalueres i en toårsperiode fra 2018 til 2020. Divisjonen er basert på Production-reglene, med hovedforskjell at det er tillatt med optiske siktemidler. Divisjonen arrangeres etter lignende regelverk i flere regioner, men med noen små forskjeller. I de fleste regionene må sikter monteres på umodifisert sleide, mens i de nordiske landene (Norge, Danmark, Sverige og Finland) kan siktet monteres enten på umodifisert sleide eller ramme. Tyskland hadde i starten en vektgrense på 1000 gram og tillot maskinering av sleiden for å feste optisk sikte, men disse reglene ble tatt bort i en oppdatering i desember 2017. Tyskland har nå innført forskjellige avtrekksvekter for forskjellige våpen ved at striker pistoler må ha en avtrekksvekt på minst 1.36 kg for hvert avtrekk, mens DA/SA pistoler må ha en minimum avtrekksvekt på 2.27 kg for første skudd som før. Det optiske siktet og montasjen kan ikke ha form som en ladehendel («slide racker») eller ha andre deler som stikker ut (f.eks. bordstøtte). Vanlige Production pistoler uten optiske sikter kan også delta i denne divisjonen.
Classic-divisjonen ble introdusert i 2011 og er basert på USPSA Single Stack-divisjonen, som er begrenset til pistoler med utseende som 1911-pistolen. Som for standard-divisjonen må pistolen med hvilket som helst av magasinene satt i kunne passe i IPSC-boksen. Utøveren kan velge mellom maks 8 skudd i magasinene for major scoring eller maks 10 skudd i magasinene for minor scoring. Minor scoring kan oppnås med et 9 mm prosjektil ladet til en power factor på 125 kgr·ft/s, mens major scoring krever et 10 mm eller større prosjektil ladet til en power factor på 170 kgr·ft/s.
Pistolen må ha en metallramme i ett stykke, sleide med «stirrup»-kutt og støvdeksel (med eller uten Picatinny-rail) med makslengde 75 mm målt fra fremste del av støvdekselet til bakerste del av sleidestopp-pinnen. Magasinbrønnen kan ikke ha større utvendig bredde enn 35 mm. Eksempel på tillatte modifikasjoner er formede sleider (f.eks. flatopp), formet avtrekksbøyle (f.eks. firkantet), eksterne utdragere, spesialbygde magasinutløsere, bytte av avtrekk, hammere, sikringer og hvilke som helst jernsikter. Kosmetiske modifikasjoner er også tillatt. Eksempler på forbudte modifikasjoner er letting av sleide, tommelstøtter og sleidespaker.
I revolver-divisjonen er det tillatt med double action revolvere i kaliber 9x19mm eller større. Munningsbremser og optiske sikter er ikke tillatte. En skytter kan erklære major med en 9 mm (.355") kule ladet til en power factor på 170. Fra 2017 er det ingen begrensning på maksimalt antall skudd avfyrt før omladning kreves, men revolvere med en kapasitet på 7 skudd eller mer vil automatisk bli scoret som minor power factor. Det er vanlig å bruke «moon clips» for raskere omladning. Revolver-divisjonen ble vedtatt på General Assembly etter World Shoot i 1999 i Cebu, Filippinene, og ble en offisiell divisjon fra januar 2000.
Modified er en tidligere divisjon som utstyrsmessig lå mellom open og standard. Håndvåpen kunne ha kompensator og optiske sikter så lenge de passet i IPSC-boksen med alle magasiner. Modified-divisjonen ble vedtatt på General Assembly etter EM i Barelona i 1992, og ble en offisiell division fra januar 1993. Divisjonen hadde generelt lite deltakelse, og ble vedtatt fjernet etter World Shoot i Hellas 2011. Skyttere som fremdeles hadde modified-pistoler kunne deretter konkurrere i open.
Rifle
Viktige elementer i rifle inkluderer skytestillingene liggende, frihånd og med støtte på barrikade. Startposisjonen er vanligvis med kolben på hoften. Kjennskap til ballistikk er et nøkkelelement for å lykkes ved skyting på lengre hold. Den anbefalte balansen for skyteavstander er at 30 prosent av skivene er plassert nærere enn 60 meter, 50 prosent av skivene mellom 60 og 150 meter og 20 prosent av skivene mellom 150 og 300 meter. De fleste skyter inn siktene sine på 200 meter.
Det er ingen krav til minste kaliber, men ammunisjonen må minimum ha en power factor på 150 kgr·ft/s for minor eller 320 kgr·ft/s for major scoring (tidligere 340 kgr·ft/s). Siden det normalt kreves to treff per skive dominerer rifler i minor kalibre på kortere hold grunnet mindre rekyl og kortere rekylimpuls. Major ammunisjon har mer rekyl og lengre rekylimpuls, men har fordelen av bedre ballistikk på lengre hold. Major scoring er mer konkurransedyktig i de manuelle divisjonene ettersom det vanligvis bare kreves ett treff per skive, og viktigheten av kort rekylimpuls er dermed mindre.
I starten konkurrerte alle mot hverandre uavhengig av utstyr, og mens våpentypene stort sett har vært uforandret så har siktesystemer endret seg mye. En stund konkurrerte rifler med jernsikter og optiske sikter side om side, men ble så separert i egne divisjoner med open-divisjonen for optiske sikter og standard-divisjonen for jernsikter. Etter en stund ble også manuelle rifler tatt ut i egne divisjoner.
Selvladende rifler brukes i Semi Auto Open og Semi Auto Standard, mens manuell-divisjonene er begrenset til manuelle mekanismer som pumpe, sylinderlås og rettrekkere.
Semi Auto Open, ofte bare kalt «Open divisjonen», er den mest populære rifle-divisjonen. I Open er det tillatt med optiske sikter, toføtter og munningsbrems av valgfri størrelse. AR-plattformen er utbredt grunnet bra tilgang på konkurranserettede deler, og mange toppskyttere bruker lengre 460 mm (18 tommer) løp fordi det lange gassystemet gir mykere rekylimpuls. Justerbare gassblokker, lettede sluttstykker og buffere er vanlige modifikasjoner, men kan føre til funksjonsfeil hvis ikke justert korrekt.
Kikkertsikter med justerbar forstørrelse som starter på 1 og går opp til 4, 6 eller 8 i forstørrelse er populære, og viktige egenskaper er stort synsfelt, stor utgangspupill og opplyst retikkel. Når holdene varierer under en stage velger noen å skru på siktene, mens andre forlegger enten ved hjelp av retikkel eller ved å endre siktepunkt på skiven. Med tanke på vind er det mest vanlig å forlegge sikte inn mot vinden, men noen skrur også her.
For å slippe å justere forstørrelsen på kikkerten opp og ned flere ganger dersom det er mange varierende avstander i løpet av en stage velger noen å montere et lite rødpunktsikte 45 grader på siden av hovedsiktet, men effektiviteten av et slikt oppsett er debattert og det finnes enkelte toppskyttere (f.eks. Raine Peltokoski) som skyter med kun ett optisk sikte og i slike situasjoner bruker en teknikk kalt «okkludert sikting» (engelsk: Occluded Eye Aiming) som går ut på at man blokkerer objektivet (f.eks. med et linsedeksel eller en hånd) slik at man bare ser lysprikken med det ene øyet og skiven med det andre. Kikkerten brukes da som et rødpunkt.
Rifler med andre siktetyper kan også delta i open. For eksempel er rødpunktsikter svært konkurransedyktige på korte hold, men mangelen på forstørrelse er en stor ulempe ved skyting på lengre hold.
Semi Auto Standard, ofte bare kalt «Standard divisjonen», er begrenset til jernsikter, toføtter er ikke tillatt og kompensatorer må være innenfor en maksstørrelse på 30x90 mm. Lang sikteradius er ettertraktet primært ettersom det hjelper for å jevne ut dybdeskarpheten mellom skivene og forsiktet, og standard-rifler har derfor ofte lengre løp (460–510 mm, 18-20") med forsiktet festet langt fremme på løpet. Type jernsikter er valgfrie, og flere ulike typer er i bruk av forskjellige toppskyttere. De fleste toppskytterne i Europa bruker dioptersikter med et svært tynt korn satt inn i forsiktet.
De manuelle divisjonene tester ferdighetene som kreves for å operere et manuelt våpen, som vil si at utøveren selv må veksle mekanismen, enten ved hjelp av en sylinderlås-, pumpe- eller rettrekkermekanisme. I Manual Action Open divisjonen, ofte bare kalt «Manual Open», er det tillatt med optiske sikter, toføtter og kompensator.
Manual Action Standard, ofte bare kalt «Manual Standard», er begrenset til kun jernsikter, og ingen toføtter eller kompensator er tillatt. Mellom 2012 og 2017 var Manual Standard 10 en egen prøvedivisjon som tillot jernsikter, magasinkapasitet på 11 skudd (10 i magasinet pluss ett i kammeret) og kun originale kompensatorer montert fra fabrikk.
Hagle
Minste kaliber for hagler er kaliber 20 (15.63 mm), og startposisjonen er vanligvis med haglen i en hånd og kolben i hoftehøyde. Det er bare en power factor på 480 kgr·ft/s og alle skiver blir scoret som major. Skytteren kan ut ifra stagen velge mellom forskjellige ammunisjonstyper og trangboringer. Alle divisjoner har begrensninger på antall skudd som kan være ladet før start, men etter startsignalet fjernes begrensningene. For eksempel valger mange å bruke 10 eller 11 skudds magasinrør i standard-divisjonen som er begrenset til 8+1 skudd før startsignalet.
I open-divisjonen er det tillatt med optiske sikter, kompensatorer og avtagbare magasiner. Maksimal totallengde på haglen målt parallelt med løpet er 1320 mm (omtrent 52 tommer). Avtagbare magasiner kan ikke inneholde mer enn 10 skudd før startsignalet, mens hagler med faste magasiner kan inneholde 14 skudd før startsignalet. Etter startsignalet kan avtagbare magasiner lades med opptil 12 skudd, mens det er ingen begrensning for faste magasiner.
Modified-divisjonen tillater kompensator og optiske sikter, men er begrenset til faste rørmagasiner. Maksimal totallengde for haglen er 1320 mm. Modifikasjon av laderampen for å lette lading er tillatt, gitt at modifikasjonen ikke er lengre enn 75 mm eller stikker ut fra rammen mer enn 32 mm i hvilken som helst retning. Maksimalt 14 skudd kan lades i haglen på startsignalet (13+1, 13 i magasinet pluss ett i kammeret), men flere skudd kan lades etter startsignalet. Inntil 2017 var divisjonen begrenset til jernsikter, men fra 2018 ble optiske sikter tillatt.
Standard er den mest populære hagle-divisjonen. Divisjonen er begrenset til jernsikter, og kompensatorer er ikke tillatt. Fabrikken må ha produsert minst 500 enheter av haglen. Maksimalt 9 skudd kan være i haglen på startsignalet (8+1, 8 i magasinet pluss ett i kammeret), men flere skudd kan lades etter startsignalet.
Standard Manual-division, ofte bare kalt «Manual divisjonen», er begrenset til manuelle mekanismer som pumpehagler. Kun jernsikter er tillatt, og kompensator er ikke tillatt. Fabrikken må ha produsert minst 500 enheter av haglen. Maksimalt 9 skudd kan være i haglen på startsignalet (8+1, 8 i magasinet pluss ett i kammeret), men flere skudd kan lades etter startsignalet.
Andre
I tillegg til hoveddisiplinene (håndvåpen, rifle og hagle) er det også et par tilleggsdisipliner:
Sikkerhet
Sikkerheten til alle utøvere, funksjonærer og tilskuere er alltid av høyeste prioritet. Vernebriller og hørselvern er påkrevd for alle. Alle våpen holdes uladd inntil den enkelte utøveren blir bedt av en skyteleder om å gå frem til standplass og gjøre seg klar til å skyte. Våpen håndteres i utgangspunktet kun når utøveren er under direkte kommando av en standplassleder, med unntak av i egne sikkerhetsområder hvor utøveren kan håndtere våpenet på egen hånd. Et sikkerhetsområde skal ha en trygg pekeretning med voll som bakgrunn og er til for at utøverne kan håndtere uladde våpen med tanke på opp- og nedpakking, hylstring, tørrtrening (med tomme magasiner), rengjøring og reparasjoner. Håndtering av ammunisjon er uttrykkelig forbudt innenfor sikkerhetsområdet (forbudet inkluderer også klikkpatroner). Utenfor sikkerhetsområdet kan derimot ammunisjon fritt håndteres til å lade magasiner, mens våpen bare kan håndteres under direkte kommando av en skyteleder. Den strenge separasjonen av våpen og ammunisjon er med på å forebygge uhell som vådeskudd (som også kalles AD, fra engelsk: Accidental Discharge). Brudd på sikkerhetsreglene medfører alltid diskvalifikasjon fra konkurransen.
Konkurransenivåer
Konkurranser holdes på alle nivåer fra klubbmatcher og opp til verdensmesterskapene. Level 3 matcher og oppover krever forhåndsgodkjent offisiell sanksjonering av IPSC med tanke på øvelser, IROA-skyteledere osv.
Verdensmesterskapene, kalt World Shoots, er det høyeste nivået av konkurranser innen IPSC, og består av flere dager hvor de beste IPSC-skytterne fra hele verden konkurrerer om tittelen som verdensmester. Det første verdensmesterskapet ble holdt i 1975. Norge har flere toppskyttere som har tatt medaljer i IPSC-verdensmesterskapene. I 1976 tok Jan Foss gull i pistol VM. Hilde Nakling tok første norske gullmedalje for kvinner i VM standard pistol 2014, og tok bronsemedalje i VM i 2017. I 2017 ble Håvard Østgaard historisk da han tok Norges første VM-gull i standard rifle.
Duellskyting
Shoot-Off er en publikumsvennlig duellskyting arrangert som en utslagsturnering hvor man skyter 1-mot-1 og vinnerne går videre til finaler. Den arrangeres vanligvis på store stevner etter hovedkonkurransen, og de beste skytterne fra hovedkonkurransen er kvalifiserte for å delta. Det skytes gjerne mot fallmål som poppere, og for å vinne må en skytter få ned alle sine fallmål og nå sin stoppskive før den andre skytteren. Avhengig av tidsskjema kan det skytes kvart-, semi-, bronse- og gullfinaler. Resultatet fra duellskytingen påvirker ikke resultatet fra hovedmatchen.
Turneringstre fra duellskytingen på 2017 Rifle World Shoot:
Duellskytinger kan avgjøres med små marginer. På 2018 Shotgun World Shoot avfyrte den amerikanske skytteren Scott Greene og russeren Roman Anikin begge sitt siste skudd nesten samtidig, men Greene hadde valgt en trangere trangboring. Dette ga et tettere skuddmønster og større risiko for å bomme, men førte til slutt til at målet hans falt raskere slik at han vant duellskytingen.
Personell
International Range Officers Association (IROA) er delen av IPSC som har ansvaret for å utdanne og godkjenne egne skyteledere som er ansvarlige for at matcher blir avholdt på en trygg og rettferdig måte i henhold til reglene. I tillegg har hver av IPSC-regionene sine egne nasjonale skytelederinstitutt (National Range Officers Institute, NROI) underlagt IROA. I en match kan personell fra IROA og NROI jobbe sammen i gradene:
Match Director (MD) har ansvar for alt utenom selve skytingen både før, under og etter matchen, som for eksemepel registrering, planlegging av tidsskjema og bygging av øvelsene. MD samarbeider tett med RM. Match direktøren trenger ikke være utdannet av NROI eller IROA. Stats Officer (SO) er en annen viktig rolle som har ansvar for å samle inn, registrere og verifisere resultatene underveis i matchen.
Montenegro under VM i friidrett 2023
Montenegro deltok under VM i friidrett 2023 (utendørs) fra 19. til 27. august 2023 i Budapest i Ungarn.
International Practical Shooting Confederation
Trenere og instruktører
Main International Shooting Instructors Association (MISIA) er en del av IPSC med ansvar for å trene og sertifisere sine egne dedikerte sikkerhetsinstruktører og trenere, som igjen veileder og trener både lag og individuelle skyttere. Sikkerhetsinstruktører holder obligatorisk opplæring, mens trenere er involvert i administrasjon og skytetrening, coaching i konkurranser, samt representasjon av skytterlag og skyttere.
Montenegro under VM i friidrett 2023
Resultater
Montenegro var påmeldt med 1 utøvere.
International Practical Shooting Confederation
Rangering av utøvere
For å bli klassifisert må man først registrere et ICS-alias som må brukes ved påmelding til stevner o.l. En utøver blir så klassifisert innen en divisjon etter sine 4 første klassifiserings-resultater. Et klassifiserings-resultat kan oppnås på tre måter:
Når første klassifisering er oppnådd vil den oppdateres basert på gjennomsnittet av de 4 beste av de 8 siste resultatene. ICS-systemet er dynamisk, og kan endre seg basert på resultatene som blir rapportert inn. For eksempel vil et resultat fra en CLS-stage til enhver tid kalkuleres ut ifra den høyeste hit factoren som noensinne har blitt skutt for den spesielle CLS-stagen. For å vedlikeholde en klassifisering må utøveren i løpet av hvert kalenderår minst oppnå resultat i enten én klassifiserings-match eller to CLS-stager.
IPSC Rating.com er en tredjeparts rankingtjeneste basert på faktiske resultater oppnådd i konkurranser og en proprietær ratingalgoritme. Resultater fra IPSC level 3, 4 og 5 matcher samt en del store USPSA matcher blir prosessert, med det siste IPSC World Shoot som det mest betrodde og representative kilden. Poengene til utøverne i andre matcher blir sammenlignet til kjente «nøkkelskyttere» som allerede har blitt ratet, og dermed kan alle utøverne gis en rating sammenlignet med den beste skytteren. For å bli rangert må en skytter minst ha deltatt i to level 3 matcher, og gamle resultater forsvinner med mindre resultat fra nye matcher blir tilført.
Jonas Djupvik Løvlie
Jonas Djupvik Løvlie (født: 14. oktober 1990 i Oslo) er en norsk ishockeyspiller.
I sesongen 2020/2021 spiller han i løper-posisjon for Storhamar Hockey. I oppveksten tilhørte han klubben Manglerud Star. Som tenåring spilte han på det norske aldersbestemte landslaget.
Lagtingsvalget på Færøyene 2022
Lagtingsvalget på Færøyene 2022 ble holdt torsdag 8. desember 2022. Det ble valgt 33 medlemmer av Lagtinget for en periode på inntil fire år. Alle over 18 år som var danske statsborgere og registrert bosatt på Færøyene hadde stemmerett. Velgerne kunne forhåndsstemme med brev senest 28. november.
Etter lagtingsvalget i 2019 dannet Sambandsflokkurin, Fólkaflokkurin og Miðflokkurin en regjering med Bárður Nielsen som lagmann. I november 2022 fikk Jenis av Rana fra Miðflokkurin avskjed fra regjeringen, og partiet trakk sin støtte til regjeringen. Lagmannen fant ikke grunnlag for noe nytt flertall bak regjeringen eller en ny regjeringsdannelse så sent i valgperioden. Han brukte oppløsningsretten og utskrev valg til Lagtinget.
Zr. Ms. «Tromp» (F803)
'''Zr. Ms. «Tromp»''' er en fregatt tilhørende den nederlandske Koninklijke Marine. Det er det andre skipet i De Zeven Provinciën-klassen, og er optimalisert for anti-luft-krigføring og som kommandofartøy.
Lagtingsvalget på Færøyene 2022
Mens dette pågikk, strevde Fólkaflokkurin med konflikter i eget parti. Det endte med utmeldinger og formannsskifte få uker før valget. Den nye partiformannen Beinir Johannesen drev en effektiv valgkamp.
Zr. Ms. «Tromp» (F803)
Zr. Ms. «Tromp» er oppkalt etter Maarten Tromp (1598–1653) og Cornelis Tromp (1629–1691).
Kenny Dorham
Kenny Dorham (født 30. august 1924 i Fairfield i Texas, død 5. desember 1972 i New York City) var en trompetist, komponist og sanger fra USA. Musikkstilen hans blir tilregnet bebop, og han har spilt sammen med Charlie Parker, Art Blakey, Thelonious Monk, Sonny Rollins, Max Roach, Jackie McLean, Joe Henderson, Tony Williams, Tadd Dameron, Benny Golson, Andrew Hill og andre.
Zr. Ms. «Tromp» (F803)
Skipet ble bygget ved Schelde-verftet i Vlissingen i perioden 1999-2003. Hr- Ms. «Tromp» har et deplasement på 6050 tonn (fullastet), og et mannskap på 202 (inkl. kommandopersonell).
Elim Chan
Elim Chan (tradisjonell kinesisk: 陳以琳, født 18. november 1986 i Hongkong) er en kinesisk dirigent. Chan er sjefdirigent for Antwerp Symphony Orchestra fra konsertsesongen 2019-2020, og hovedgjestedirigent for Royal Scottish National Orchestra fra sesongen 2018-2019.
Verdensserien i stuping 2018
Verdensserien i stuping 2018 var den tiende versjonen av verdensserien i stuping og ble avholdt i fire byer i løpet av mars, april og mai 2017. Byene det ble konkurrert i er Beijing, Fuji, Kazan og Montreal.
Lagtingsvalget på Færøyene 2022
At høyrepartiene mistet flertallet, ble forklart med misnøye med stigende inflasjon, høye drivstoff- og boligpriser og mangel på arbeidskraft i helsevesenet, men også deres ettergivenhet for Miðflokkurin i abort- og samlivsspørsmål, hvor mange velgere ønsker endringer. Det sosialdemokratiske partiet Javnaðarflokkurin gikk frem på løfter om offentlige støtteordninger i tillegg til skattelettelser til familiene, og en kortere normalarbeidsuke.
14. serierunde i Toppserien 2016
Kampfakta
'''Lørdag 20. august 2016'''
Sierra Blanca (Texas)
Sierra Blanca er administrativt senter i Hudspeth County i Texas. Byen har fått sitt navn etter et fjell i nærheten. Ifølge 2010 års folketelling hadde Sierra Blanca 553 innbyggere.
Zr. Ms. «Tromp» (F803)
Operasjon Atalanta
14. mars 2010 svarte Zr. Ms. «Tromp» på en nødmelding fra transportskipet MV «Lübeck» som var under angrep fra to piratbåter. Et helikopter fra «Tromp» fant moderskipet til piratene. Skipet ble bordet og senere senket.
Lagtingsvalget på Færøyene 2022
Javnaðarflokkurins formann Aksel V. Johannesen var Bárður Nielsens klare utfordrer som lagmann. Sentrumspartiet Framsókn fikk en vippeposisjon, men deres forsøk på å løse opp blokkpolitikken mislyktes. Javnaðarflokkurin, Framsókn og Tjóðveldi dannet så regjering med Johannesen som lagmann.
Xanten
Xanten er en by i det vestlige Tyskland i Kreis Wesel som ligger i delstaten Nordrhein-Westfalen. Byen har litt mer enn 20 000 innbyggere og er en del av storbyområdet Rheinschiene. Den ligger ved Rhinen.
Lagtingsvalget på Færøyene 2022
Foreldrerettigheter til likekjønnede par
Høsten 2021 foreslo opposisjonspartiene Javnaðarflokkurin, Tjóðveldi og Framsókn å gi foreldrerettigheter til kvinner som lever i et lesbisk samliv, og som har den daglige omsorgen for barn.
Elim Chan
Utdanning
Elim Chan sang i barnekor i Hongkong og begynte å spille piano da hun var seks år gammel. Hun tok bachelorgraden sin i musikk ved Smith College i Massachusetts. Deretter studerte hun ved University of Michigan, der hun var musikalsk leder for University of Michigan Campus Symphony Orchestra og Michigan Pops Orchestra. Der tok hun sin mastergrad og doktorgrad i orkesterledelse og ble uteksaminert som dirigent i 2014. I 2013 mottok Chan et stipend for orkesterlederkunst til minne om Bruno Walter, og i 2015 fikk hun mesterundervisning av Bernard Haitink i Luzern.
Lagtingsvalget på Færøyene 2022
Foreldrerettigheter til likekjønnede par
To av regjeringsmedlemmene fra Fólkaflokkurin, Elsebeth Mercedis Gunnleygsdóttur og Jacob Vestergaard, bad lagmannen om avskjed, så de kunne stemme imot i Lagtinget og holde den mer liberale Annika Olsen unna. Olsen fikk likevel stille, fordi en annen vararepresentant meldte forfall til møtet. Partiet utnevnte nye regjeringsmedlemmer uten sete i Lagtinget. Håndteringen av saken skapte stor uro innad i partiet.
Elim Chan
Musikalsk karriere
Elim Chan ble i 2014 den første kvinnelige vinneren av Donatella Flick Conducting Competition. Takket være seieren var hun i konsertsesongen 2015-2016 tilknyttet London Symphony Orchestra som assisterende dirigent. I sesongen 2016-2017 deltok hun i Dudamel Fellowship-programmet ved Los Angeles Philharmonic.
Lagtingsvalget på Færøyene 2022
Foreldrerettigheter til likekjønnede par
Forslaget ble vedtatt med 18 mot 13 stemmer. Både Johan Dahl og Erhard Joensen fra Sambandsflokkurin stemte på tvers av regjeringens linje. Det gjorde også Olsen fra Fólkaflokkurin. Rósa Samuelsen fra Sambandsflokkurin stemte blankt. Dahl ville heller ikke støtte regjeringen så lenge Jenis av Rana fra Miðflokkurin var med. Han viste til at Jenis av Rana også hadde avveket fra regjeringens håndtering av koronapandemien og sådd tvil om koronavaksiner.
Elim Chan
Musikalsk karriere
I 2018-2019 ble Chan hovedgjestedirigent for Royal Scottish National Orchestra, og etterfulgte dermed Thomas Søndergård. .
Xanten
Historie
Xanten ble grunnlagt i romertiden og er dermed omtrent 2000 år gammel. Plassen begynte som romersk lagerplass Castrum under navnet Vetera Castra. Den utviklet seg til andre viktigste by i den romerske provinsen Germania Inferior og ble oppgradert til en colonia under keiser Trajan: Colonia Ulpia Traiana. Under et angrep av Frankere i 275 ble byen nærmest fullstendig ødelagt. En mindre festningsby under navnet Tricensimae ble bygget på samme plass. Siste romerske mynt som er funnet på stedet er fra 426.
Lagtingsvalget på Færøyene 2022
Foreldrerettigheter til likekjønnede par
Med avskjedigelsen kom Nielsen også et mistillitsforslag fra Tjóðveldi i forkjøpet. Årsak til mistillitsforslaget var en uttalelse fra Jenis av Rana noen dager tidligere, om at han ikke ville stille seg bak en homofil statsminister, underforstått Søren Pape Poulsen, dersom han ble valgt inn i det danske Folketinget.
Elim Chan
Musikalsk karriere
Fra og med sesongen 2019-2020 er Chan sjefdirigent for Antwerp Symphony Orchestra, som har fast tilholdssted i Koningin Elisabethzaal i Antwerpen. Chan er den yngste sjefdirigenten Antwerp Symphony Orchestra noen gang har hatt.
Xanten
Historie
Byen ble sannsynligvis ikke forlatt i folkevandringstiden og har hatt en viss betydning hele tiden. Bysentret ble likevel flyttet til det romerske gravfeltet der en tidlig kristen kirke befant seg. Byen ble nevnt av Gregorius av Tours i 590. Et kloster til ære for en lokal martyr og helgen, Viktor av Xanten ble kjernen av dagens by og opprinnelig kalt ad sanctos, derav Xanten. Det betydelige Viktorklosteret Viktorstift ble gjentatte ganger overfalt av normannere på 900-tallet. En biskopsborg for erkebiskopen av Köln og rikelige funn av mynter slått i Xanten fra tidlig middelalder, bekrefter stedets betydning.
Elim Chan
Musikalsk karriere
I tillegg har Chan vært gjestedirigent ved Mariinskij-teatrets orkester, Hong Kong Philharmonic Orchestra, London Symphony Orchestra, Koninklijk Concertgebouworkest, Orchestre Philharmonique de Luxembourg, Philharmonia Orchestra i London, Royal Liverpool Philharmonic Orchestra, hr-Sinfonieorchester, Orchestre National de Lyon, Houston Symphony, Rotterdams Philharmonisch Orkest, og Music Academy of the West.
Lagtingsvalget på Færøyene 2022
Folketingsvalg med ettervirkninger
De partiene som ønsker det tetteste båndet til Danmark, Sambandsflokkurin og Javnaðarflokkurin, vant Færøyenes to mandater i det danske Folketinget med stor margin ved valget den 31. oktober 2022. De fleste velgere så ut til å foretrekke kandidater som ikke allerede har folkevalgte verv på Færøyene. Anna Falkenberg og Sjúrður Skaale ble valgt. Partiformennene fikk forholdsvis få personstemmer.
Xanten
Historie
I 1228 fikk Xanten byrettigheter og i 1263 startet byggingen av Xantens domkirke. Flere klostergrunnlegginger i Viktorstiftets by utover middelalderen satte sitt preg på byen så som kvinnelige Fransiskanere (1402), et Birgittakloster [1460), Jesuitter 1609 og Karteusere i 1628. Økonomisk mistet byen mye av sin betydning, også på grunn av at Rhinen forflyttet seg noe østover.
Zr. Ms. «Tromp» (F803)
Operasjon Atalanta
17. mars 2010 var Zr. Ms. «Tromp» involvert i en ny episode der to piratbåter og et moderskip ble pågrepet. Piratbåtene ble ødelagt, mens moderskipet ble frigitt da man ikke fant våpen ombord.
Lagtingsvalget på Færøyene 2022
Folketingsvalg med ettervirkninger
Fólkaflokkurin tapte også stemmer til Miðflokkurin, som ikke hadde noen reell mulighet til vinne noe mandat.
Elim Chan
Personlig
Elim Chan er forlovet med den nederlandske trommeslageren Dominique Vleeshouwers, som fikk tildelt musikkprisen Nederlandse Muziekprijs i 2020.
Xanten
Historie
Til tross for store ødeleggelser under andre verdenskrig ble betydelige deler av det gamle Xanten gjenoppbygget. Rester av romerbyen som ligger i utkanten av Xanten har blitt rekonstruert, til dels ganske fritt.
Zr. Ms. «Tromp» (F803)
Operasjon Atalanta
5. april 2010 bordet mannskaper fra Zr. Ms. «Tromp» containerskipet MV «Taipan» og reddet mannskapet samtidig som de arresterte 10 pirater.
Besøk i Norge
1. juni 2010 var Zr. Ms. «Tromp» på besøk i Norge i forbindelse med Dronning Beatrix sitt statsbesøk.
Lagtingsvalget på Færøyene 2022
Folketingsvalg med ettervirkninger
Beinir Johannesen ble valgt til ny formann, og partiet ville heretter fristille sine lagtingsmedlemmer i etiske spørsmål. Dette var likevel ikke nok til å avverge oppbrudd på partiets liberale flanke. Hele styret i partiets velgerforening i Tórshavn samt formannen i ungdomsforeningen HUXA, også han fra Tórshavn, la ned sine verv. Annika Olsen og sosialminister Sólvit E. Nolsø meldte seg ut av partiet og inn i Tjóðveldi og Framsókn.
Notiophilus quadripunctatus
Utbredelse
Notiophilus quadripunctatus er utbredt i Europa, i et område fra Storbritannia i nord til Spania og Italia i sør. I Nord-Afrika i Algerie, Marokko og Tunisia.
Lagtingsvalget på Færøyene 2022
Partier og nominasjoner
Alle partier som fikk mandater i Lagtinget ved forrige valg, og som fortsatt var representert, var uten videre oppstillingsberettiget.
Notiophilus quadripunctatus
Utseende
Notiophilus quadripunctatus er mellom 3-3,5 millimeter lang. Mellomrommet mellom tredje og fjerde punktrekke på dekkvingen er ekstra bredt. Pannen har flere markerte furer.
Lagtingsvalget på Færøyene 2022
Partier og nominasjoner
Hvordan nominasjonene ble organisert, var opp til det enkelte parti. Partiene hadde frist til 24. november med å levere lister med inntil 43 kandidater. Partiene nominerte til sammen 166 kandidater, hvorav 99 menn og 67 kvinner.
Notiophilus quadripunctatus
Levevis
Notiophilus quadripunctatus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som rovdyr.
Lagtingsvalget på Færøyene 2022
Partier og nominasjoner
Følgende sittende lagtingsmedlemmer søkte ikke renominasjon:
Valgresultat
Valgresultat som kunngjort av allmennkringkasteren Kringvarp Føroya:
Valgte representanter
Alle kandidater stilte likt ved valget. Kandidatkåringen ble avgjort ved personstemmer.
21 av 33 representanter som ble valgt, hadde også fast plass i forrige valgperiode.
Seks faste representanter ble ikke gjenvalgt:
Syv av de nyvalgte representantene hadde ikke møtt fast på Lagtinget før, heller ikke som vararepresentanter. To av dem, Árni Skaale (Fólkaflokkurin) og Sólvit E. Nolsø (Framsókn), hadde imidlertid møtt på tinget som medlemmer av regjeringen.
Ti av de valgte representantene, eller 30 prosent av det nye Lagtinget, var kvinner. Kvinneandelen i parlamentet er betydelig lavere enn i Danmark, Norge, Sverige, Finland og Island, men sammenlignbar med de selvstyrte områdene Grønland og Åland.
Regjeringsforhandlinger
Sambandsflokkurins formann Bárður Nielsen gjorde det klart allerede på valgnatten at partiet var åpent for forhandlinger med alle partier. Han ville heller ikke stille noe vilkår om å fortsette som regjeringssjef. Nielsen sonderte med de andre partilederne i dagene etter valget, men vurderte sine egne muligheter som små.
Formannen i Javnaðarflokkurin, Aksel V. Johannesen, uttalte at han ville henvende seg til Framsókn og Tjóðveldi, da han ventelig fikk oppdraget med å danne regjering. Han hadde tidligere ledet en regjering med disse partiene fra 2015 til 2019.
Den 12. desember leverte Nielsen sin avskjedssøknad og gav regjeringsoppdraget videre. Da hadde Nielsen og lederne i Javnaðarflokkurin, Tjóðveldi, Framsókn og Miðflokkurin møtt Lagtingets formann og pekt på Johannesen. Fólkaflokkurin ville ikke offentliggjøre hvem de hadde pekt på.
Framsókns partileder Ruth Vang uttalte den 12. desember at de ville bruke vippeposisjonen til å «løse opp i blokkpolitikken» og inngå i en regjering sammen med Sambandsflokkurin og Javnaðarflokkurin. Samtalene mellom disse partiene varte bare én dag. Både Framsókn og Tjóðveldi ønsker å minke overføringene fra Danmark. Sambandsflokkurin var villige til å minke overføringene, men Framsókn ville gå lengre.
Dagen etter, den 14. desember, begynte samtalene mellom Javnaðarflokkurin, Tjóðveldi og Framsókn. Det nye Lagtinget trådte sammen 22. desember for å godkjenne valget og velge lagtingsformann. Bjørt Samuelsen fra Tjóðveldi ble valgt. Samme dag la Javnaðarflokkurin, Tjóðveldi og Framsókn frem sin regjeringerklæring, og Aksel V. Johannesens andre regjering kunne tiltre sine verv.
Havbunn
Havbunn er den delen av jordoverflaten som er dekket av hav. Havbunnen dekker omkring 361 mill. km² eller 70,8 % av jordoverflatens samlede areal. Gjennomsnittlig ligger havbunnen 3800 meter under havoverflaten.
Inndeling
Havbunnen kan deles inn i flere topografiske nivåer:
Geologisk oppbygning
Langs de vulkanske midthavsryggene blir det hele tiden dannet ny basaltisk havbunnskorpe, som glir utover til begge sider i en prosess kalt platetektonikk. havbunnskorpen blir med tiden dekket av et tynt lag med løse sediment. Terrigen sediment er sand, slam og liknende, ført ut i havet fra kystområdene med elver, strømmer og is. Biogene sediment er avsatt av havorganismer, som for en stor del er planktoniske og som har skall av kalk eller kiselsyre (silisiumdioksid, SiO2). Kjemisk utfelte sediment er dannet av kjemiske reaksjoner i vannet og mellom vannet og bergartene i havbunnskorpen.
Ressurser
De viktigste økonomiske interessene har hittil vært i forekomstene av petroleum i kontinentalsokkelen.
Mineralressursene i dyphavet har vært kjent i lang tid, og blant annet ble manganknoller eller noduler funnet av den britiske Challenger-ekspedisjonen alt i 1872–1876. Det var derimot først i tiden etter 1960 at undersøkingen av dyphavet og ressursene her ble intensivert. Man har funnet ut at sedimentene på dyphavet kan inneholde store konsentrasjoner av bindinger som er rike på flere grunnstoff, som jern, mangan, sink, kobber og fosfor. Utnyttingen av mineralforekomstene på havbunnen lar seg realisere teknisk, men eiendomsforholdene er derimot ennå uklare.
Sander Skogli
Sander Skogli (født (4. mai 1993 i Sarpsborg) er en norsk ishockeymålvakt som spiller for Sparta Warriors, som også er hans moderklubb. Han har også spilt aldersbestemte landslagkamper for Norge.
EM i terrengløp 2016
Europamesterskapet i terrengløp 2016 ble arrangert i Chia i Italia 11. desember 2016.
Løypa var ca. 10.150 meter for menn og 8.150 meter for kvinner. I U23-klassen var løypa ca. 8.150 meter for menn og 6.150 meter for kvinner. I juniorklassen var løypa ca. 6.150 meter for menn og 4.150 meter for kvinner.
Herrer, individuelt
Andre norske plasseringer: Marius Øyre Vedvik (34), Tom Erling Kårbø (35), Ørjan Grønnevig (71).
Kvinner individuelt
Christine Næss kom på 41.-plass.
Svømming under VM i svømmesport 2015 – 400 meter fri menn
400 meter fri menn var en svømmeøvelse som ble arrangert under VM i svømming 2015 i Kazan i Russland den 2. august.
Rekorder
Før konkurransene var gjeldende verdens- og mesterskapsrekorder som følger:
Det ble ikke satt nye rekorder under mesterskapet.
Forsøksheat
Forsøksheatene ble avholdt kl. 09.48.
Finale
Finalen ble avholdt kl. 17.42.
Canada under VM i svømmesport 2015
Canada deltok under VM i svømmesport 2015 i Kazan i Russland fra 24. juli til 9. august 2015.
VM i badminton 1985
VM i badminton 1985 (verdensmesterskapet i badminton) ble arrangert i Calgary i Canada i 1985.
The One-Armed Swordsman
The One-Armed Swordsman er en Hongkong-kinesisk actiondrama og kampsportfilm fra 1967 regissert av Chang Cheh. Filmen handler om en ung sverdmann som mister armen etter å ha blitt angrepet med sverd av sin læremesters datter og to av hennes medhjelpere. Sterkt skadet blir han funnet av en ung kvinne som gir ham nødvendig pleie slik at han klarer å komme tilbake til hektene. Han utvikler deretter en teknikk som gjør ham i stand til å håndtere et sverd med bare en arm. Til tross for den traumatiske hendelsen returnerer han til skolen når hans gamle lærer og skolen angripes av en kriminell gjeng med rivaliserende sverdmenn. Leder for den rivaliserende gruppen viser seg å være den samme som drepte hans far da han var barn. Hovedrollen spilles av Jimmy Wang Yu, mens sentrale biroller spilles av Chiao Chiao, Angela Pan og Yeung Chi-hing. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk dubbet tale.
Filmen avviker en del fra andre samtidige kung fu-filmer ved at handlingen er mørkere, mer intens og blodigere. I tillegg er hovedfiguren en antihelt.
The One-Armed Swordsman ble den første filmen som passerte HK $1 million i Hongkong. Den ble Jimmy Wang Yu store gjennombrudd som skuespiller. Han seilte opp som den fremste (og første) kung fu-stjernen i Hongkongs filmverdenen og hadde denne posisjonen inntil Bruce Lee gjorde sin inntreden på kinolerretet i 1971. Filmens suksess representerte også et kraftig hopp oppover i karrierestigen for regissør Chang Cheh.
Filmen har i ettertid blitt betraktet som en klassiker innen Hongkong-film. I 2005 ble den rangert på plass nr. 15 i en avstemning i Hongkong over de beste kinesiskspråklige filmene. I 2011 ble den rangert på plass nr. 73 over de 100 største kinesiskspråklige filmene under Golden Horse Film Festival i Taiwan. Listen var satt sammen på bakgrunn av meningene til 122 personer fra filmindustrien (hovedsaklig fra Taiwan). Den har (per 2023) fått karakteren 7,3 (av 10) på filmnettstedet IMDb (basert på ca 3400 stemmer).
Den har fått to oppfølgere: Return of the One-Armed Swordsman (1969) og The New One-Armed Swordsman (1971). Wang Yu gjentok rollen som Fang i begge. I 1995 kom en nyinnspilling kalt The Blade, med Vincent Zhao i hovedrollen.
I 2004 ble en restaurert versjon utgitt på DVD. Utgivelsen ble lansert som del av et bokssett som også inkluderte de to oppfølgerne.
Lomanotidae
Lomanotidae er en av 9 familier under overfamilien Tritonioidea av nakensnegler. De lever i saltvann.
Scott Leary
John Scott Leary (født 29. desember 1881 i California, død 1. juli 1958 i San Francisco i California) var en amerikansk svømmer som deltok i de olympiske leker 1904 i St. Louis.
Leary vant en olympisk sølvmedalje i svømming under OL 1904 i St. Louis. Han kom på andreplass på 50 yards fri bak Zoltán Halmay fra Ungarn. På distansen 100 yards kom han på tredjeplass, bak Zoltán Halmay og sin landsmann Charles Daniels.
Magnus Selvaag
Magnus Selvaag (født 18. april 1980 i Lørenskog) er en norsk tidligere ishockeyspiller som spilte løper for blant annet Moderklubben Lørenskog Ishockeyklubb og han har også spilt for Stjernen Hockey, Sparta og på aldersbestemte landslag for Norge.
Selvaag spilte 72 kamper for moderklubben Lørenskog Ishockeyklubb fra 1997-2001 og 5 kamper for Norges U20. Han er mest kjent for å ha spilt i Stjernen. Etter ni sesonger i Stjernen gikk Selvaag til Sparta, som han vant «The Double» med.
Caprella penantis
Caprella penantis er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i nær sagt alle hav, inklusive Atlanterhavet, Indiahavet, Gulehavet, Stillehavet og Karibia. Den lever i Europa ikke lengre nord enn til Storbritannia. I USA påtreffes den fra Florida i sør til Boston i nord.
Arten blir om lag 13 mm lang. Den er en generalist som lever på rødalger, brunalger, tang, svampdyr og bryozoa. Tilpasningsevnen til denne arten er betydelig. Den har en mer kraftig og kompakt kroppsform enn mange andre Caprella-arter, og arten opptrer i store antall.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Gabriel’s Message
Gabriel's Message, også kalt The angel Gabriel from heaven came, (baskisk: Birjina gaztetto bat zegoen) er en baskisk folketone, en julesalme som handler om da erkeengelen Gabriel kom til jomfru Maria og bebudet Jesu fødsel. Salmen refererer Bibelens omtale av hendelsen i Lukas-evangeliet 1. kapittel, vers 26-38 og Marias lovsang i Lukas-evangeliet 1. kapittel, vers 46-55. Julesalmen er mest kjent i engelsk versjon, men er også oversatt til norsk med tittelen Frå englemunn dei sæle orda fell av Arve Brunvoll. Den norske versjonen er foreslått tatt inn i den nye utgaven av Norsk Salmebok, som etter planen skal utgis i 2013.
Salmen ble innsamlet av den franske musikklæreren og komponisten Charles Bordes og oversatt til engelsk av den engelske presten og salmedikteren Sabine Baring-Gould. Den blir ofte framført i et arrangement av den engelske organisten og utgiveren Edgar Pettman, som tok den med i boka Modern Christmas Carols i 1892.
På engelsk lyder salmens åpningsstrofe:
Innspillinger
Den kanskje mest kjente innspillingen av sangen er gjort av Sting, som hadde den som B-side på singelen Russians i 1985. Hans versjon av sangen var også med på veldedighetsalbumet A Very Special Christmas (1987), og en nyinnspilling var med på hans album If On a Winter's Night... (2009). Den britiske rockegruppa Marillion spilte inn en versjon av sangen til sin fanklubb-CD Christmas.Marillion i 1999, og den var også med på deres DVD Christmas in the Chapel i 2003. De canadiske roots-musikerne Terry McDade og The McDades hadde sangen med på sitt album Midwinter i 2001, og den amerikanske kristenrock-gruppa Jars of Clay hadde den på albumet Christmas Songs i 2007.
Chad le Clos
Han ble olympisk mester i svømming under OL 2012 i London. Han vant 200 meter butterfly for menn, foran Michael Phelps fra USA og Takeshi Matsuda fra Japan. På 100 meter butterfly kom han på delt andreplass sammen med Jevgenij Korotysjin fra Russland bak Michael Phelps.
Le Clos ble i 2013 tildelt Ikhamanga-ordenen i sølv for sin svømmeinnsats.
I 2021 tok han en 18. plass for landet sitt på 100 meter butterfly under Sommer-OL 2020 i Tokyo og kvalifiserte seg derfor ikke til semifinalene på øvelsen.
Mávasjávrre
Mávasjávrre er en innsjø i Arjeplog kommune i svensk Lappland. Innsjøen ligger nær grensen til Norge, mellom fjellene Nordre Saulo og Årjep Sávllo. Den ligger 547 moh., og har et areal på vel 29 km². Mávasjávrre har sitt utløp mot øst gjennom sundet Strávve til Kaskaure som ligger på samme nivå og inngår i Piteälvens dreneringsområde.
Ved Mávasjávrres nordre bredd ligger sameleiren Mavas.
Idioten (1946)
Idioten (originaltittel: L'idiot) er en fransk film fra 1946 regissert av Georges Lampin, med Edwige Feuillère, Lucien Coëdel og Jean Debucourt i hovedrollene. Filmen har Fjodor Dostojevskijs roman av samme tittel som forelegg.
Handling
Mychkine, en ung russisk prins, vender hjem til St. Petersburg fra et psykiatrisk sykehus, fast bestemt på å spre anstendighet og vennlighet i det harde og grusomme samfunnet.
Moszyński
Moszyński (Moszyńska) er etternavnet til blant annet:
Kunståret 1914
Kunståret 1914 er en oversikt over hendelser, fødte og avdøde kunstnerpersonligheter i 1914.
Horizon City (Texas)
Horizon City er en by i El Paso County i Texas i USA. Ved folketellingen i 2010 hadde den 16 735 innbyggere, noe som var 11 502 flere enn de 5 233 innbyggere talt i 2000 Byen er del av El Paso Metropolitan Statistical Area og ligger øst for byen El Paso.
MØ
Karen Marie Aagaard Ørsted Andersen, bedre kjent som Karen Marie Ørsted (født 13. august 1988 i Odense), er en dansk sanger med kunstnernavnet MØ. Hennes debutalbum No Mythologies utkom i 2014.
Hølen bru
Hølen bru er en steinbro i Sokndal i Rogaland. Den er trolig bygget i første halvdel av 1800-tallet, er i underkant av 20 m lang og har fire spenn på fem brokar. Broen krysser Bakkaåna som en del av den gamle veien mellom Songdalstrand og Eide.